Järgnev saade on valminud
tänu Andrew Wommacki sõprade ja teenistuspartnerite toele,
tähistades 40-aasta pikkust aega,
mil kiidetud Jumalat ja jagatud Tema tingimusteta armastust.
Tere tulemast vaatama tänast saateosa,
kus tuleb juttu Jumala Sõna väest, mis muudab me elusid.
Seda kõike teema all "Vaim, hing ja ihu".
Siin aga Andrew Wommack isiklikult.
Tere tulemast vaatama me saadet!
Täna jätkan oma õpetusega seeriast "Vaim, hing ja ihu".
Tegu on õpetuseseeriaga, mis on muutnud kogu mu elu.
See on miski, mida Jumal kasutas, et avada mu silmad ja süda
ja ma jagan seda suure rõõmuga telerigi vahendusel.
Meil on kogu see materjal ka raamatu näol olemas,
mis on ühtlasi ka tõlgitud hispaania keelde.
Tahan julgustada sind tellima kõiki me materjale,
sest usun, et neist on sulle kasu selle tõe omandamisel.
Olen rääkinud juba paljudest asjadest ja möödunud kord sellest,
et 2 Korintlastele 5:17 põhjal on kõik vana möödas
ja kõik on saanud uueks.
Vaimses sfääris omame me Jumala usku.
Mitte vaid usku Jumalasse,
aga Jumal on istutatnud meisse ka oma üleloomuliku usu.
Tuginedes Roomlastele 12:3
on igale uuestisündinud kristlasele antud teatud usumõõt.
Meil kõigil on see üleloomulik usk.
Osa inimesi kasutavad seda usku, teised mitte
ja see on see, millest möödunud kord rääkisime.
Täna aga tahan rääkida sellest, et meil on ka Kristuse meel.
See on väga oluline,
sest paljud inimesed ammutavad vaid oma füüsilisest olemusest
ja uurivad vaid oma füüsilist meelt.
Ja kui neile pole enamat õpetatud,
siis nad arvavadki, et nad ei suuda mõista neid asju.
Avame kirjakoha, mida on nii sageli valesti tõlgendatud ja valesti kasutatud
1 Korintlastele 2:4
Paulus ütleb siin, et ta ei tulnud inimtarkuse meelitavate sõnadega.
Ta ei kasutanud meelitavaid sõnu selleks, et panna inimesi uskuma,
vaid ta demonstreeris Jumala üleloomulikku väge.
Milline imeline asi!
Oleks meil vaid seda rohkem ka tänapäeval!
Kuid sageli kõik see, mida peetakse usuga seonduvaks,
on vaid religioon ja lihtsalt õpetus
ilma praktilise rakenduse ja tõestuseta,
kas see vastab ka tõele või mitte?
Kuid see pole Jumala plaan.
Jeesus tuli ja näitas oma tegudega, et Ta kuulutus vastab tõele.
Ta kasutas isegi sama loogikat, mida meie.
Ta ütles kriitika peale:
"Kui ma ei tee Jumala tegusid, siis ärge kuulake mind!
Sest teod, mida ma teen, tunnistavad ka sellest, kes ma olen."
Kui me rakendaks seda ka tänapäeva jumalasulaste osas,
öeldes: "Kui ütled, et see on tõde, siis kinnita seda ka teatud tegudega."
Milles väljendub su elus võit?
Kus on Jumala üleloomulik tervendav vägi?
Tahaks näha pimedaid saamas nägijaiks
ja kurte kuuljaiks.
Inimesi tõusmas üles surnuist.
Jah, mu öeldu võib praegu solvata kedagi,
kuid see on just see, millest Paulus rääkis.
Ta kordas kõiki neid asju peatükkides 2-4,
öeldes lõpuks 1 Korintlastele 4:20
"Sest Jumala riik ei ole ju sõnades, vaid väes."
Paulus rääkis neist asjust seetõttu, et Korintose koguduses oli inimesi,
kes seadsid ta autoriteedi kahtluse alla.
Nii nagu ta õigusegi kõnelda neile ja olla neile juhiks.
Jah, Paulus oli ka omandanud kogu õpetuse
ja suutis arutleda kõigil neil teemadel,
tehes seda lausa kui doktori kraadi tasemelt.
Kuid ta põhisõnum oli: "Ma ainuüksi ei kuulutanud teile,
vaid ka demonstreerisin Jumala väge,
kinnitades teile, et Jumala riik ei ole vaid sõnades, aga väes."
Vaatame veelkord 1 Kor. 4:19-20
"Aga ma tulen varsti teie juurde, kui Issand tahab,
ja siis ma saan selguse
mitte suurustlejate sõnade, vaid väe kohta.
Sest Jumala riik ei ole ju sõnades, vaid väes."
Ehk ta ütles: "Teie, kes te mind kritiseerite ja proovile panete
ning minu õpetuse vastu räägite -
ma olen jaganud teiega kogu õpetust ja vastanud te küsimustele.
Kuid kui ma tagasi tulen,
pole küsimus enam õpetuses ja sõnade üle vaidlemises,
vaid selles, et laseme Jumala väel tegutseda oma eludes.
Ja me laseme Jumalal tuua esile, kes on tõesti Tema poolt võitud."
On see alles võimas!
Ma olen kasutanud sama suhtumist.
Kui inimesed tulevad ja küsivad mu käest,
kas ma usun Püha Vaimuga ristimisse ja keeltes rääkimise andi?
Kas ma usun, et Jumal teeb ka veel tänapäeval imesid?
Ja kui nad siis teatavad, et nemad ei usu seda kõike,
ütlen ma neile: "Kui see, millesse te usute,
toimib paremini kui see, millesse ma usun;
kui olete elus võidukad
ega ole viimase 38 aasta jooksul olnud masendunud või lüüa saanud;
kui olete olnud üleloomulikult terved,
näinud kedagi surnuist tõusmas või mõne pimeda silmi avanemas,
siis on teil ka õigust mind kritiseerida.
Kui aga mitte, siis hoidke oma suu kinni!"
Tean, et see võib riivata paljusid,
kuid see on minu kokkuvõte sellest, mida Paulus siin ütleb.
Küsimus pole vaid sõnades, vaid see peab ka väljenduma kuidagi.
Mind on kritiseerinud inimesed,
kes pole kunagi juhtinud kedagi Jeesuse juurde,
kel pole rõõmu ega rahu
ja kes on pankrotis, haiged ning õnnetud.
Nad ei teeni ega õnnista kedagi,
kuid nad arvavad, et nad teavad kõike ja tulevad mindki õpetama.
Kuid see pole see, mida Paulus tegi.
Ta ütles, et ta ei räägi vaid sõnu, aga neid saadavad ka teod.
Ja siis ta ütleb 1 Korintlastele 2:9
Mida silm ei ole näinud ega kõrv kuulnud
ja mis inimsüdamesse ei ole tõusnud -
selle on Jumal valmistanud neile, kes teda armastavad.”
Paljud inimesed jäävadki selle salmi juurde pidama,
öeldes: "Nii ongi! Me ei saagi seda kõike mõista.
Me ei saagi mõista Jumala asju,
sest Tema teed ja mõtted on kõrgemad meie omadest.
Sest Vanas Testamendis on nii kirjas."
Nii nagu seegi salm tsiteerib Vana Testamenti.
Kuid inimesed ei mõista,
et Uue Testamendi kohaselt on meis üks uhiuus osa -
me vaim, mis on uuestisündinud
ja vaimses sfääris oled sa totaalselt muudetud.
Ja kuna meil on uuestisündinud vaim,
siis 1 Korintlastele 2:16 põhjal on meil ka Kristuse meel.
Me pole enam oma vaimus piiratud mõistma Jumala asju,
nii nagu seda Vana Testamendi rahvas oli.
Siin on öeldud, et ainuüksi oma mõistuse tasandil...
Kui sa nüüd vaid mõistaksid seda, sest siis see muudaks kogu su elu!
Sa ei saa tunda Jumalat vaid oma mõistuse ja meelte tasandil.
Sa ei saa Teda mõista ega ülistada mõistuse tasandilt.
Jeesus ütles Johannese 4:24
"Jumal on Vaim ja kes teda kummardavad,
peavad teda vaimus ja tões kummardama.”
Enamus inimesi püüavad Jumalast mõistusega aru saada.
Ja kuigi tõeline usk ei tähenda oma aju välja lülitamist
ja täiesti ajudeta olluseks muutumist,
sest usuga on seotud ka palju loogikat,
siis samas pead sa tundma Jumalat oma vaimus - südamest südamesse.
Ilmutus, mida kannad oma vaimus, saab valgustama su mõistust
ja Jumal saab selgitama sulle asju, nii et mõistaksid neid.
Kuid su Jumala tundmine peab käima südame tasandilt.
Nii paljud piiblisalmid kinnitavad seda.
Roomlastele 1:16
"Sest ma ei häbene evangeeliumi,
see on ju Jumala vägi päästeks igaühele, kes usub,
juudile esmalt ja siis kreeklasele.
Sest Jumala õigus on ilmunud evangeeliumis usust usku..."
Roomlastele 10:10 on öeldud:
"Sest südamega usutakse õiguseks, suuga aga tunnistatakse päästeks."
Usk tuleb südamest, sest südamega usutakse õiguseks.
See on südamest südamesse lugu
ehk siis - sa pead tundma Jumalat südame tasandil.
Sa ei suuda Teda mõista vaid oma pähkli suuruse ajuga.
See on üks põhjusi,
miks paljud tänapäeva inimesed ei tunne Jumalat,
sest me laseme kõigel füüsilisel nii väga valitseda enda üle
ja oleme nii intellektuaalsed.
Me püüame kõigest mõistusega aru saada.
Taaskord, ma ei ütle,
et peaksime Jumalaga seoses oma ajud välja lülima.
See pole nii!
Kuid su suhe Jumalaga lähtub südame tasandilt.
On asju, mida pead esmalt teadma oma südames
ja mis saavad alguse ühest ilmutusest.
Ja siis, kui mõtled selle kõige üle, on see sulle korraga igati mõistetav.
Ma ei ütle, et sa ei või kasutada oma mõistust,
kuid usk Jumalasse ei saa alguse su mõistusest,
liikudes siis su südamesse,
vaid see saab alguse su südamest ja liigub üles su mõistusesse
ja arusaamisesse.
Paulus tsiteeris Vana Testamenti, kui ütles 1 Korintlastele 2:9
Mida silm ei ole näinud ega kõrv kuulnud
ja mis inimsüdamesse ei ole tõusnud -
selle on Jumal valmistanud neile, kes teda armastavad.”
Kuid salmis 10 on öeldud:
"Aga meile on Jumal selle ilmutanud Vaimu kaudu,
kuna Vaim uurib läbi kõik, ka Jumala sügavused."
See muudab nüüd kõike.
Taaskord, tegu on Vana Testamendi tsiteeringuga,
kus on öeldud, et sa pole mõistnud ei oma silma, kõrva ega südamega
Jumala asju.
Sa ei saa oma loomulikus olemuses mõista ning hoomata Jumalat.
Küll aga võid Teda tunda Vaimu läbi
ning kogeda kõiki neid asju.
Paulus kordab seda ikka ja jälle.
Salm 11: "Sest kes inimestest teab inimese mõtteid
peale inimese vaimu, kes temas on?
Samuti ei tea ükski Jumala mõtteid peale Jumala Vaimu."
Taaskord - me ei saa füüsilise inimolendina tunda Jumalat,
sest Jumal on vaim.
Sina aga oled maine, füüsiline olend,
kui su uuestisündinud vaim välja jätta, kes elab su sees.
Jumal on vaim ja sina maine, surelik olend,
kes loomupäraselt ei saa Teda tunda.
Mitte keegi ei tunne tegelikult Jumalat selliselt nagu vaid Jumala Vaim.
1 Kor. 2:12 "Aga meie ei ole saanud maailma vaimu,
vaid Vaimu, kes on Jumalast,
et me võiksime teada, mida Jumal meile armust kingib."
Kui võtta salmid 9 ja 11 kontekstist välja,
siis need välistavad Jumala tundmise füüsilise ja meelte tasandi kaudu.
Osa inimesi jääbki siia pidama,
mõeldes: "No siis me ei saagi tunda Jumalat.
Võime Temast vaid laule kirjutada
ja küllap siis kunagi kusagil kauges tulevikus
me saame Teda mõistma."
Me lepime sellega ja otsekui pitseerime selle arusaama,
et me ei võigi mõista Jumalat ja Tema asju.
Kuid need salmid ei räägi üldse mitte sellest.
Siin on öeldud,
et sa ei saa mõista Jumalat oma väikese pähkli-suuruse ajuga,
küll aga enda sees elava vaimuga.
Sündides vaimses mõttes uuesti,
võtab su vaim selle sama kuju, kes on ta loonud (Koloslastele 3:10).
1 Korintlastele 2:16 - teil on nüüd Kristuse meel.
Lisaks sellele on meil veel Jumala Vaim,
kes tunneb Jumalat, sest nad on üks.
Me oleme saanud selle Vaimu, kes on Jumalast,
et me võiksime teada, mida Jumal meile armust kingib.
Salm 13: "Seda me siis ka räägime mitte inimtarkuse õpetatud sõnadega,
vaid Vaimu õpetatud sõnadega, võrreldes vaimseid asju vaimsetega."
See on üks võrratu salm, mida väga ei mõisteta
ja mille põhjal ka ei tegutseta.
Enamus inimesi suhtlevad aju tasandil.
Ei taha küll teemast kõrvale kalduda, kuid vaid kiire vahemärkusena midagi,
mille osas pead paluma, et Püha Vaim seda sulle enam avaks,
kui arvad, et peaksid seda teadma.
Olles vaadanud kristlikke telesaateid ja muid teemasid,
ma näen, kuidas nii paljud asjad on toodud aju ehk mõstuse tasandile.
Infot edastatakse füüsilisel, pinnapealsel tasandil.
Ei hakka siinkohal kellegi nimesid nimetama,
kuid on saateid, mis püüavad olla nii ajakohased,
et ilmalikust, langenud sfäärist võetakse üle nii väljanägemine,
muusika kui suhtumine.
Kuid see kaugeneb üha enam ja enam Jumalast.
Me vajame kogu selles loos tasakaalu,
sest me ei taha ka jääda maailmast nii võõraks,
et keegi meid enam ei vaatakski.
Kuid samas peaks see suhestumine toimuma vaid teatud tasemeni.
Jah, sa pead olema ajakohane end ümbritseva keskkonna jaoks,
kuid samas olen näinud selliseid äärmusi,
et sõnum Jumalast läheb selle kõige keskel kaduma.
"Pakend", millesse see on pakitud, tõmbab inimesi ligi,
sest nad näevad kogu seda elevust ja entusiasmi.
Kuid samas ei jagata sealt pakendi seest midagi sisukat.
Ehk siis, tahan öelda, et paljud asjad, mida tehakse,
pole kaugeltki mitte Vaimust vaimu ega südamest südamesse,
vaid inimesi püütakse tõmmata ligi nende hinge tasandil.
Sa võid nüüd öelda: "No isegi, kuid neid püütakse hinge tasandil,
aga seejärel ju jagatakse neile Jumala Sõna ja see on, mis loeb!"
Võimalik, kuid enamus kristlasi teeb ei tea, mida,
et samastuda me jumalakartmatu ühiskonnaga
ega jaga sellega mitte Jumala Sõna.
See kõik toimub hingelisel ja emotsionaalsel tasandil.
Kuid salm 13 ütleb hoopis vastupidist:
"Seda me siis ka räägime mitte inimtarkuse õpetatud sõnadega,
vaid Vaimu õpetatud sõnadega, võrreldes vaimseid asju vaimsetega."
Me kasutame vaimseid asju
ja räägime oma südamest teiste südamesse.
Üks peamisi kommentaare, mida ma kuulen
ja mida ka nädal tagasi Chicagos kuulsin.
Vähemalt sadakond inimest on seda mulle isiklikult öelnud,
et see oli nende jaoks väga riivav näha mind teleekraanil.
Näha, kuidas ma lihtsalt istun ja räägin,
ilma igasuguse erilise valgustuse-, eriefektide- ja särinata.
See, et ma ei kisa ega karju ega pühi vahepeal laubalt higi,
hüüdes: "Au Jumalale!"
See, et ma ei kasuta igasugu religioosseid mudeleid,
millega inimesed on harjunud.
Paljud inimesed on mulle öelnud,
et kõige selle puudumine riivas neid algul,
neile ei meeldinud see ja nad ei vaadanud mu saadet.
Kuid siis olla Jumal sõna otseses mõttes käskinud neil
peatuda minu kanalil,
mida nad ka tegid.
Ja kui nad minu poolt jagatavaid tõdesid kuulama hakkasid,
muutis see nende elu ja nad on nii tänulikud.
Ja täna võtavad nad selle kõik vastu.
Mida ma öelda tahan, on see, et me oleme nii harjunud
samastuma kellegagi vaid välise pakendi põhjal,
samas kui paljude jumalasulaste jaoks pole sisu enam üldse oluline.
Kõik taandub vaid saate ja inimeste välisele väljanägemisele
ning sellele, on seal ikka piisavalt särtsu ja energiat?
Kuid Jumalaga kontakti saamine
ja Temaga südamest südamesse suhtlemine
pole paljude jaoks enam oluline.
Kuid see pole õige.
See peaks olema vastupidi ja sellest ka Paulus rääkis.
Nii püüan ka omalt seda poolt muuta
ja rääkida inimestele südamest südamesse.
Paljud teist pole sellele ilmselt isegi mõelnud,
kuid see on üks põhjustest, miks saate sellest saatest midagi,
mida te mujalt saadetest või isegi oma kodukogudusest ei saa.
Sest viimased on liikunud nii väga hingelisele tasandile,
püüdes puudutada inimesi pinnapealsel, emotsionaalsel moel,
kuid see ei muuda nende südant.
Jah, inimesed võivad olla elevil ja üles köetud,
kuid nad lahkuvad sealt väeta tulla toime Saatana-, tema pettuste-
ja muude probleemidega,
millega nad igapäevaselt kokku puutuvad.
1 Kor. 2:14 ütleb:
"Aga maine inimene ei võta vastu midagi,
mis on Jumala Vaimust,
sest see on temale narrus ja ta ei suuda seda tunnetada,
sest seda tuleb mõista vaimselt."
See salm võtab eelnevalt räägitu kokku.
Maine inimene oma pähkli-suuruse ajuga
ei saa tunda Jumalat!
See on ta jaoks rumalus,
sest neid asju peab tajuma vaimselt.
Vaid väga vähesed meist elavad Vaimu järgi.
Vaid väga vähesed meist on juhitud Vaimu poolt,
tegutsedes ilmutuse põhiselt, mis tuleb su vaimse inimese kaudu.
Enamus meist on täiesti juhitud
oma viie meele ja lihaliku mõtteviisi poolt.
Kuid me peame seda muutma
ja see ongi see, millest ma neis saateosades räägin.
Püüan öelda, et see uuestisündinud osa sinus...
Lähen tagasi kogu selle õpetusseeria alguse juurde:
kui sündisid vaimselt uuesti, sai sinust seesmiselt uus inimene.
Su vaimsel inimesel on Kristuse meel ja sa oled ühel lainel Jumalaga.
Püha Vaim on äratanud su vaimse inimese arusaamise,
nii et sa tead kõike nagu 1 Johannese 2:20 ütleb.
Su vaimus on täiuslik teadmine ja sa tead kõike.
Nii on sul vaimulikus mõttes võime mõista ja suhelda Jumalaga;
võtta Jumalalt vastu vaimust vaimu.
Probleem on aga selles,
et väga vähesed meist on kontaktis oma uuestisündinud vaimuga.
Väga vähesed meist liiguvad vaimusfääris,
olles hoopis vägagi mõjutatud ja juhitud oma viiest meelest.
Kuid sa ei saa tunda Jumalat vaid oma lihaliku olemusega.
See on see, mida 2 Kor. 2:14 ütleb,
et vaimne inimene ei saa tunda neid asju.
"Aga maine inimene ei võta vastu midagi,
mis on Jumala Vaimust."
Usun, et iga selle saate vaataja samas
tahaks võtta midagi vastu Jumala Vaimust.
Kuid see pole võimalik vaid läbi oma maise olemise;
läbi oma maise arusaamise ja viie meele.
Läbi selle, mida näed, kuuled, maitsed, nuusutad ja tunned.
Kui sõnadel on üldse kaalu, siis need sõnad on olulised.
Sa ei saa tunda Jumalat tuginedes millelegi,
mis on füüsiline, loomupärane ja maine.
Enam selgemini polegi seda võimalik öelda.
Sest see on maisele inimesele narrus.
Ja see on just see, milles suurem osa inimesi elab.
Rääkides Jumala tarkusest ja seeläbi näiteks andmisest.
Piibel ütleb: "Andke ja teile antakse!"
Kui aga vaataksid seda kõike inimlikust vaatenurgast,
tunduks see sulle täieliku rumalusena.
Igaüks tahab midagi enamat ja paremat
ja me kõik liigume oma eesmärkide suunas.
Kui aga võtad osa sellest, mida omad ja annad selle ära,
siis inimmõistuse jaoks
tähendab see hoopis kaugenemist oma eesmärgist omada küllaga.
Sa võtsid just midagi sellest,
mis oleks aidanud sul liikuda oma eesmärgi saavutamise suunas
ja andsid selle ära.
Nii et, kui tugined vaid oma inimmõistusele,
on andmine sinu jaoks totaalselt rumal tegevus.
"Aga maine inimene ei võta vastu midagi, mis on Jumala Vaimust,
sest see on temale narrus ja ta ei suuda seda tunnetada,
sest seda tuleb mõista vaimselt."
Kui aga hakkad uurima Piiblit
ja lased Pühal Vaimul ilmutada endale asju,
siis Luuka 6:38 on öeldud:
"Andke, ja teile antakse -
hea, tihedaks vajutatud, raputatud, kuhjaga mõõt antakse teie rüppe,
sest selle mõõduga, millega teie mõõdate,
mõõdetakse teile tagasi.”
Kui hakkad kuulama oma südant, siis ka mõistad,
et oma osast millegi võtmine ja ära andmine
viib sind hoopis lähemale su eesmärgile,
sest siis Jumal õnnistab sind.
Ja kui nüüd mõni kuulaja arvab, et see on täielik rumalus,
siis see näitab, et sa ei ela Jumala Vaimust juhituna,
vaid elad ja toimid nagu tavaline maine inimene,
kes ei kuula Jumala Vaimu.
Sest Jumala Vaim kinnitaks mu sõnu ja ütleks: "Just nii see ongi!"
Need on olulised teemad, kuid me saateaeg on tänaseks läbi.
Tahan julgustada sind tellima me materjale.
Ka me raamatut "Vaim, hing ja ihu", millega käib kaasas õppematerjal.
Kogu see õpetus on olemas ka CD'de ja DVD'de peal.
Seda kõike selleks, et aidata sul omandada kõiki neid tõdesid.
Usun, et need on sulle õnnistuseks, mistõttu kuula ka ära reklaamipaus.
Meie aga kohtume nädala pärast, jätkates evangeeliumi tõdedega.
Lugesin Piiblist, et olen uus loodu;
et kõik vana on möödas ja uus on tekkinud.
Kuid ma näen ikka samasugune välja!
Ma tunnen end ka endise inimesena.
On ikka tõesti midagi muutunud?
Muidugi on muutunud!
Andrew 4-osaline õppematerjal "Vaim, hing ja ihu"
on tellitav kas CD'de või DVD'de peal.
Kasuta tellimisel koodi T-1027 ja märgi ära, kas "CD" või "DVD".
Tellimistasu on kodulehel 13 eurot.
Ühtlasi on saadaval ka sama sarja raamat,
mille tellimiskood on T-318 ja mis maksab 15 eurot.
Lisaks sellele on kogu see õpetus saadaval ka õpetamismaterjalina,
millega on kaasas CD-rom,
kus on peal täiendavad materjalid iga õppetunni jaoks.
Tellimiskood on T-418 ja see maksab 35 eurot.
Parim viis meiega kontakteerumiseks on läbi meie kodulehekülje,
kust saad 24/7 tellida me materjale.
Kodulehelt saad alla laadida ka palju tasuta materjale.
Nii iseenda jaoks, kui teistega jagamiseks.
Üle 400 õpetuse vaid ühe klahvivajutuse kaugusel.
See kätkeb endas enam kui 7 aasta jagu telesaateid
ja üle 10 aasta jagu raadiosaateid, mida saad laadida alla mp3 formaadis
või kuulata otse netis.
Taaskord, need kõik on tasuta me kodulehel www.awme.net
Kui aga soovid meile kirjutada,
siis tee seda ekraani ülaosas asuval aadressil.
Tegu on Andrew Wommacki teenistuskeskusega Euroopas.
Loodame sinust kuulda juba täna!
Usun, et Jumal puudutas täna paljusid ja sa oled taas kui ellu ärkamas,
sest on olemas nii palju enamat
kui vaid füüsiline ja emotsionaalne tasand.
Sul on ka su vaimne pool, milles koged elud.
Samas on selle kõigega seotud nii palju enamat,
kuid sa ei tea, mida selles osas teha või kuhu minna.
Tahan julgustada sind tellima kõiki neid materjale,
kuid samas palu ka, et keegi palvetaks su eest,
et saaksid kogu loost ühe ilmutuse
ja see muutuks reaalsuseks su jaoks.
Me enda kõnekeskuses on imelised telefonile vastajad,
kes on küpsed kristlased ja kes saavad aidata sind.
Nii et, võid helistada meile Inglismaale ja paluda eestpalvet.
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Tahan kutsuda kõiki liituma minuga minu Lõuna-Aafrika tuuril.
See on mu teine reis sinna.
Ma kõnelen erinevatel aegadel ja erinevates kohtades.
Seda ka mu hea sõbra Arthuri koguduses.
Me teenistused toimuvad iga päev nii lõunastel kui õhtustel aegadel.
Saab olema imeline aeg Issandas,
kuid vaata juba lähemalt mu kodulehelt järgi.
Täpsem info www.awme.net
Vaata meid kindlasti ka järgmisel nädalal.
Jumal ütles: "Ma olen Aabrahami ja Iisaki ja Jaakobi Jumal."
Ta ei öelnud "ma olin", vaid et Ta on.
See kõik viitab sellele, et Aabraham, Iisak ja Jaakob olid elus.
Seda kõike juba järgmises saates.
Tõlge: Anne-Ly Raukas